open-index/open-wikipedia-markdown huggingface dataset:
Australija (kontinent)

200px|mini|desno|Australija, položaj kontinenta
**Australija** (također poznata i kao: Sahul, Australinea i Meganesia), je najmanji svjetski kontinent, koji sadrži Australijsko glavno kopno i neposredna ostrva uključujući Tasmaniju, Novu Gvineju, Ostrva Aru i Ostrva Raja Ampat. Australija i ova bliska ostrva, su svi zajedno dio iste geološke kopnene mase, i odvojena su morima Arafura i Prolazom Torres između Australije i Nove Gvineje, kao i Prolazom Bass između kopnenih masa Australije i Tasmanije.

Kada je nivo mora u vremenu Ledenog doba Pleistocena, uključujući period zadnjeg ledenog maksimuma otprilike 18.000 PNE, kopna su formirala jedinsdtvenu, neprekidnu površinu. Tokom zadnjih 10.000 godina, porastom nivoa mora, prekriveni suvodom niži dijelovi i dovojli kopno na današnje nisko polunepolodno kopno i dva planinska ostrva, Novu Gvineju i Tasmaniju.

Geološki, kontinent se prostire do kraja kontinentalnog grebena, tako da se sada odvojene zemlje mogu smatrati jednim kontinentom.

Zbog širenja flore i faune preko jedinstvene pleistocenske zemljane mase, odvojena kopna imaju zajednički biljni i životinjski svijet.

Novi zeland nije na istom kontinetalnom grebenu i zato nije dio Kontinenta Australija, ali je dio potopljenog kontinenta Zealandia. Zealandia i Australija su zajedno dijelovi šireg regiona poznatog kao Okeanija ili Australazija.

## Također pogledajte 
* Tektonika ploča

## Reference 
Kategorija:Kontinenti

Kategorija:Okeanija
Kategorija:Azijsko-pacifička regija
Kategorija:Tihi okean
Kategorija:Južni okean
Kategorija:Indijski okean
Josip Katalinski

**Josip Katalinski** (Sarajevo, 2. maj 1948 – Sarajevo, 9. juni 2011) bio je bosanskohercegovački nogometaš i trener.

## Klupska karijera
Nogometnu karijeru počeo je u omladinskom pogonu FK Igmana sa Ilidže, međutim već 1964. se priključuje juniorima FK Željezničara. Već naredne godine sa svega 17 godina debituje za prvi tim. Bio je član slavne generacije FK Željezničara koja je 1972. postala prvak Jugoslavije. U dresu Željezničara odigrao je više od 350 utakmica, te postigao više od 100 golova, iako je bio odbrambeni igrač. Nakon deset godina provedenih u Željezničaru, 1975. odlazi u francusku OGC Nicu, gdje ostaje sve do 1978, kada zbog hroničnih problema sa povredama odlučuje prekinuti svoju igračku karijeru u dobi od samo 30 godina. Kada je tek došao u OGC Nicu, renomirani francuski časopis "France Football" mu je posvetio cijelu stranu sa naslovom: *"Škija - Bič Božiji!"*. Tokom svog boravka u Nici bio je veliki prijatelj sa slavnim francuskim glumcem Jean Paulom Belmondom. Od 1975. bio je nosilac Šestoaprilske nagrade Grada Sarajeva.

## Reprezentacija
Prije Jugoslavenske A reprezentacije igrao je za U18, te U21 reprezentaciju. Za A reprezentaciju debitovao je 14. juna 1972. protiv reprezentacije Venecuele, gdje je postigao i svoj prvjenac za A tim. Za reprezentaciju Jugoslavije odigrao je 41 utakmicu, te postigao 10 golova, od kojih je svakako najvažniji onaj protiv reprezentacije Španije 1974. na Waldstationu u Frankfurtu, kada je tim golom donio Jugoslaviji plasman na Svjetsko prvenstvo 1974.. Poslednju utakmicu za reprezentaciju odigrao je 8. maja 1977. godine protiv reprezentacije Rumunije u Zagrebu, u kvalifikacijama za Svjetsko prvenstvo 1978. u Argentini.

## Trenerska karijera
Radio je kao koordinator pri NFSBIH. Tokom rata u Bosni i Hercegovini bio je predsjednik FK Željezničara. Također je završio trenersku edukaciju, te diplomirao tjelesni odgoj. 1998. je vodio zenički Čelik.

## Smrt i komemoracija 
Dana 9. juna 2011., Katalinski je preminuo u Sarajevu u 63. godini života nakon duge bolesti. U njegovo sjećanje, Nogometni savez Bosne i Hercegovine od juna 2012. organizuje Memorijalni turnir Josip Katalinski-Škija za mlađe ekipe. U junu 2025, u Sarajevu je održano 13. izdanje ovog memorijalnog turnira.

## Nagrade i priznanja
* Najbolji nogometaš Jugoslavije - 1974
* **1975.** - Šestoaprilska nagrada Grada Sarajeva;

## Zanimljivosti 
Godine 1975, u TV filmu "Simha", rađenom po istoimenoj pripovjetci Isaka Samokovlije, glumi sporednu ulogu limara *Lijača*.

## Reference 
## Vanjski linkovi 
*
*

Kategorija:Rođeni 1948.
Kategorija:Umrli 2011.
Kategorija:Biografije, Sarajevo
Kategorija:Bosanskohercegovački nogometaši
Kategorija:Bosanskohercegovački nogometni treneri
Kategorija:Dobitnici Šestoaprilske nagrade
Kategorija:Igrači na Svjetskom prvenstvu u nogometu 1974.
Kategorija:Igrači na Evropskom prvenstvu u nogometu 1976.
Kategorija:Nogometaši Željezničara
Kategorija:Nogometaši Nice
Kategorija:Treneri Čelika
Kategorija:Jugoslavenski nogometni reprezentativci
Kategorija:Sportisti iz Sarajeva
Kategorija:Bosanskohercegovački sportisti 20. vijeka
Tegucigalpa

Tegucigalpa (španski izgovor: [teɣusiˈɣalpa]) je glavni grad Hondurasa. Tegucigalpa je ujedno i glavni grad honduraškog departmana Francisco Morazán.
Osnovali su je španski naseljeneci kao Real Villa de San Miguel de Heredia de Tegucigalpa, 29. septembra 1578., na mjestu domorodačkog naselja.

Tegucigalpa je locirana na planinskom lancu, na geografskim koordinatama 14°5′S (sjever) 87°13′Z (zapad), na nadmorskoj visini od 990 metara. Rijeka Choluteca, koja presijeca grad od juga na sjever, fizički razdvaja Tegucigalpu i njen sestrinski grad Comayagüela. 

Tegucigalpa je danas izdijeljena na "barrios" i "colonias". Colonias su relativno nedavno izgrađena naselja srednje klase.

Grad ima oko 1,25 miliona stanovnika.

## Reference 
## Vanjski linkovi 
Kategorija:Honduras
Kategorija:Glavni gradovi
Kategorija:Centralna Amerika
Port Vila

**Port Vila** je glavni i najveći grad države Vanuatu. Nalazi se na južnoj obali ostrva Efate, u provinciji Shefa, i ima po popisu iz 1999. godine 29.356 stanovnika. To je u odnosu na popis iz 1989. povećanje za 55%. Port Vila je ekonomski i trgovački centar Vanuatua.

Područje na kojem se nalazi Port Vila je bilo naseljeno narodom Melanezije hiljadama godina. Prvi Evropljani dolaze na ostrvo 1606, vođeni Pedrom Fernándezom de Quirósom i Luisom Váezom de Torresom. U 19. vijeku francuski naseljenici osnivaju naselje Franceville, koje proglašava nezavisnost 1889.

Port Vila je glavna luka i centar trgovine na Vanuatuu. Međunarodni aerodrom Bauerfield International (VLI) je također smješten u gradu.

Privredu čine poljoprivreda i ribarstvo. Turizam također postaje važan, posebno sa posjetiocima iz Australije i Novog Zelanda. Bilježi se preko 50.000 posjetilaca u 1997. Vanuatu je "porezni raj" i "offshore" finansije su važan dio ekonomije države.

## Reference 
## Vanjski linkovi 
* http://www.openstreetmap.org/?lat=-17.7315&lon=168.3112&zoom=13&layers=M

Kategorija:Vanuatu
Kategorija:Glavni gradovi
Kategorija:Okeanija
Kategorija:Glavni gradovi okeanijskih država
Best Thing I Never Had

**„Best Thing I Never Had“** je singl američke pjevačice Beyoncé Knowles izdat 2011 godine sa albuma 4 (2011).

Autor: Kenneth Brian "Babyface" Edmonds, Patrick Michael "j.Que" Smith & Beyoncé Giselle Knowles.

## Pozicije na ljestvicama 
## Vanjski linkovi 
Kategorija:Singlovi iz 2011.
Kategorija:Pjesme Beyoncé Knowles
Die Bosniaken kommen

* Die Bosniaken kommen (marš), marš Eduarda Wagnesa iz 1895.
* Die Bosniaken kommen (knjiga), knjiga Wernera Schachingera
Die Bosniaken kommen (marš)

mini|"Die Bosniaken kommen"
**"Die Bosniaken kommen"** ***("Bošnjaci dolaze")*** je vojni marš koji je komponovao austrijski kompozitor Eduard Wagnes 1895. godine u Grazu u čast bosanskohercegovačkim pješadijskim regimentima, koji su bili u sklopu austrougarske vojske. Ovo je jedan od najpopularnijih vojnih marševa, te je tradicionalni marš 1. Bataljona veze austrijske vojske koji je stacioniran u Villachu u pokrajini Koruška. Jedan je od obaveznih marševa koji se sviraju u posebnim priredbama.

## Također pogledajte
* Bošnjački regiment
* Prva bošnjačka regimenta
* Druga bošnjačka regimenta
* Treća bošnjačka regimenta
* Četvrta bošnjačka regimenta
* Džamija u Logu pod Mangartom
* Elez Dervišević

Kategorija:Prvi svjetski rat
Kategorija:Bošnjaci
Guverner

**Guverner**, od francuske riječi gouverneur, je vladajući (upravni) službenik, obično sa izvršnim ovlastima (u najmanju ruku, nominalno, do različitih stepena, također politički i administrativno) na ne-suverenom nivou vlasti, rangiran ispod državnog vrha. U federacijama, guverner može biti titula svakog imenovanog ili izabranog političara koji vlada državom konstituentom.

Postoje i ne-politički guverneri: visoko rangirani službenici u korporacijama ili bankama.
	 
Guverneri su bili vlast u drevnom Egiptu i Rimu, kao i Bizantu.
	 
U Osmanskoj imperiji, valije su bili u ulozi guvernera.

## Također pogledajte 
* Beg
* Vicekralj
* Vojvoda

## Reference 
## Vanjski linkovi 
Kategorija:Vlast
Velika nagrada Kanade 2011.

## Rezultati treninga (Petak) 
### Prvi trening 
### Drugi trening 
## Rezultati treninga (Subota) 
### Treći trening 
### Kvalifikacije 
:1. Jérôme d'Ambrosio, unatoč ne bude u mogućnosti da rezultat od 107% vremena u kvalifikacijama,povjerenici mu je dopustiti to trčanje jer se koristi i danas po prvi put novi šasija, nakon nesreće u drugi slobodan praksi.
:2. Jaime Alguersuari starta iz boksa.

## Utrka (Nedjelja) 
:1. Narain Karthikeyan završio 14., ali je dodao 20 sekundi da svoje rase vrijeme za rezanje krivulja dobivaju prednost.

Kanada
2011
Kategorija:2011. u Kanadi
NK Mladost Malešići

**Nogometni klub Mladost Malešići** je nogometni klub iz Malešića, općina Gračanica, Bosna i Hercegovina. Trenutno se takmiči u Drugoj nogometnoj ligi Federacije Bosne i Hercegovine - Sjever, trećem rangu nogometnog sistema u Bosni i Hercegovini.

## Historija 
Klub je osnovan 1980. godine. Do 1992. godine se takmičio u okviru međuopćinskog nogometnog saveza - Doboj. Usljed ratnih dejstava rad kluba je prekinut. Nakon 1995. godine nastavlja sa radom, te uzima učešće u Drugoj kantonalnoj ligi. Od 2008. godine se takmiči u Drugoj ligi FBiH - Sjever.

Najveći uspjeh kluba je osvajanje Druge lige FBiH - Sjever u sezoni 2013/14. Međutim, iako je izborio promociju u Prvu ligu FBiH iz finansijskih razloga ostaje u trećem rangu takmičenja. Nadimak navijača kluba je *Munje*. Tradicionalne boje su crvena i narandžasta.. Domaće utakmice igra na stadionu Luke.

## Uspjesi 
***Druga liga FBiH - Sjever**
****Datoteka:Cup Winner.png (1)**: 2013/14.
****Datoteka:Cup Finalist.png (3)**: 2009/10, 2012/13, 2016/17.

## Plasman po sezonama 
## Reference 
## Vanjski linkovi 
* NK Mladost Malešići na transfermarkt.com

Mladost
Kategorija:Nogometni klubovi osnovani 1980.
Kategorija:Sport u Gračanici
Veliki Novgorod

**Veliki Novgorod** () ili Novgorod Veliki je grad u sjeverozapadnoj Rusiji, na rijeci Volhovu, administrativni centar Novgorodske oblasti. Nalazi se 550&nbsp;km jugoistočno od Moskve i 200 kilometara sjeverozapadno od Sankt Peterburga. Prema popisu stanovništva iz 2002, u gradu je živjelo 216.856 ljudi..

Novgorod se prvi put spominje 859. godine. Godine 1999. je preimenovan u Veliki Novgorod. Historijski centar Novgoroda je proglašen mjestom Svjetske baštine UNESCO-a 1992. godine.

## Reference 
## Vanjski linkovi 
* Zvanična stranica 
* 

Kategorija:Gradovi u Rusiji
Enklava

mini|desno|175px|Slika 1: C je enklava od A, odnosno eksklava od B
mini|desno|175px|Slika 2: C je eksklava od B, ali nije enklava od A jer nije u potpunosti obuhvaćena njenom teritorijom
**Enklava**, odnosno **eksklava** (grč. *en* – *u, unutra*, lat. *ex* – van; *clavis* – *ključ*) u političkoj geografiji predstavlja neku teritoriju, oblast, regiju ili državu, koja je sa svih strana okružena nekom drugom teritorijom ili državom. Ukoliko je teritorija van matice, nazivamo je njenom eksklavom.

Enklava je pojam u odnosu na onu teritoriju kojom je obuhvaćena. Eksklava je pojam u odnosu na onu teritoriju kojoj administrativno ili politički pripada (slike 1 i 2).

Primjer enklave i eksklave jest selo Sastavci u općini Priboj. Sastavci administrativno pripadaju Bosni i Hercegovini, ali se nalaze unutar teritorije Srbije. Sastavci su enklava u Srbiji, ali eksklava Bosne i Hercegovine.

## Pojam 
Riječ enklava potiče od starofrancuske riječi *enklaver*, što znači zatvoriti, a koja je evoluirala od narodne latinske riječi inclavare ili „*zaključati*“, koja dalje potiče od latinskog „*in-clavis*“, što znači ključ. U zavisnosti od toga u kojem dijelu svijeta se neka enklava nalazi, one mogu ili biti potpuno zaštićene od potencijalnih neprijatelja ili biti doslovno okružene njima. U mnogim slučajevima, enklave su na lokalnom nivou, pri čemu je riječ samo o okrugu ili gradu koji je potpuno okružen većim gradom.

Na svijetu postoje tri države koje su potpune enklave:
*Lesoto (okružen Južnoafričkom Republikom)
*Vatikan (okružen Italijom ili, preciznije, Rimom)
*San Marino (okružen Italijom)

Mnoge druge države imaju pojedine eksklave u drugim državama:
*Kalinjingradska oblast, eksklava Rusije između Poljske i Litvanije
*Nahičevan, eksklava Azerbejdžana između Armenije, Irana i Turske.

## Reference
Iranska visoravan

mini|desno|250px|Tektonska karta - **Iranska visoravan** južni je ogranak Evroazijske ploče; između Arapske i Indijske ploče
**Iranska visoravan**, poznata i kao **Perzijska visoravan**, jeste prostrani geološki oblik u jugozapadnoj Aziji. Područje je dio Evroazijske ploče i uklještena je između Arapske i Indijske ploče, a nalazi se između Zagrosa na zapadu, Kaspijskog jezera i Kopet Daga na sjeveru, zatim Hormuškog tjesnaca i Perzijskog zaliva na jugu, te Inda na istoku.

Kao historijska regija obuhvata Partiju, Mediju i Perziju koje su žarišta kulture Velikog Irana. Iranska visoravan okvirno je sastavljena od dijelova Irana, Azerbejdžana, Turkmenistana, Afganistana i Pakistana (Beludžistan), a ponekad se u pojam uvrštava i nizinski Huzistan koji je ogranak ravničarske Mesopotamije.

Područje obuhvata približno 2,7 miliona km2 i proteže se približno 1800&nbsp;km u smjeru sjever-jug odnosno 2500&nbsp;km u smjeru istok-zapad. Uprkos nazivu „visoravan“, reljef područja je zapravo izrazito raznovrstan i čini ga više planinskih lanaca među kojima se ističe vrh Damavand (5610 m) na Alborzu, kao i od ravničarskih dijelova pustinje Lut iz pokrajine Kirman u centralnom Iranu čija je prosječna nadmorska visina ispod 300 m.

## Vanjski linkovi 
* 
* 
* 

Kategorija:Geografija Afganistana
Kategorija:Geografija Azerbejdžana
Kategorija:Geografija Irana
Kategorija:Geografija Pakistana
Kategorija:Geografija Turkmenistana
ARIA Centar

mini|200px|ARIA Centar u Sarajevu
**ARIA centar** je trgovački i poslovni centar u centru Sarajeva, izgrađen na mjestu bivše robne kuće "Sarajka". Izgradnju centra predvodila je firma BBI Real Estate d. o. o. Sarajevo, čiji su osnivači i vlasnici Islamska razvojna banka (s 53,94% kapitala), Abu Dhabi Islamic Bank (32,37%), Dubai Islamic Bank (13,66%) i Bosna Bank International (0,03%).

Svečano je otvoren 6. aprila 2009.. Prostire se na 43.000 kvadratnih metara poslovnog prostora sa 464 mjesta za parking, raspoređena na tri sprata.

U centru je i sjedište Al Jazeere Balkans.

## Vanjski linkovi 
* Zvanična stranica

## Reference 
Kategorija:Građevine u Sarajevu
Kategorija:2009. u arhitekturi
Polarni dan

mini|desno|250px|Polarni dan u Nordkappu, Norveška.
**Polarni dan** ili **ponoćno sunce** prirodni je fenomen koji se pojavljuje sjeverno od Arktičkog i južno od Antarktičkog kruga, a tokom kojeg je Sunce vidljivo 24 sata dnevno, odnosno uopće ne zalazi ispod horizonta. Vrijeme tokom kojeg Sunce ne zalazi zavisi od geografskog položaja mjesta, a varira od 20 sati na samim krugovima do 186 dana na polovima.

Budući da Antarktik nema stalnih stanovnika, jedina populacija koja redovno doživljava ovaj fenomen jest ona na Aljasci, Grenlandu, Islandu te u sjevernim dijelovima Kanade, Švedske, Norveške, Finske i krajnjim dijelovima Rusije, poput Nove zemlje i grada Murmanska. Suprotni fenomen jest kada Sunce uopće ne izlazi, a zove se polarna noć.

## Vanjski linkovi 
* Veb-kamera i vremenske informacije Univerziteta Tromsø

Kategorija:Godišnja doba
Kategorija:Polarne regije Zemlje
Kategorija:Nebeska mehanika
Kategorija:Meteorološki koncepti
Kategorija:Geografija Arktika
Messier 84

**Messier 84** (**M84** ili **NGC 4347**) je divovska lećasta galaksija u središtu Virgo skupa. Otkrio ju je Charles Messier 18. marta 1781. godine. Iste noći otkrio je još 7 magličastih objekata na istom dijelu neba, sve pripadnike Virgo skupa.

## Osobine 
Nalazi se na udaljenosti od 60 ± 3 miliona svjetlosnih godina. Njene prividne dimenzije od 6.5' x 5.6' odgovaraju stvarnim dimenzijama od 113,500 x 98,000 svjetlosnih godina. M84 se nalazi u samom centru skupa Virgo. U njenoj neposrednoj blizini nalaze se još dvije divovske galaksije, M86 i M87. M84 je ujedno i početak niza galaksija poznatog pod imenom Markarjanov lanac.

Istraživanja u radio spektru i teleskopom Hubble otkrivena su dva mala mlaza materijala. Uzrok tih mlazova materijala je vjerovatno supermasivna crna rupa u centru galaksije. Masa crne rupe je oko 1.5 mase Sunca. Ta ogromna masa je koncentrisana u prostoru manjem od 26 svjetlosnih godina u prečniku.

Do danas su otkrivene tri supernove u ovoj galaksiji. Najsjajnija od njih je bila 1957B s prividnom magnitudom od + 13.
Druga je  SN 1991bg.

## Amaterska posmatranja 
U 200&nbsp;mm teleskopu, M84 je sjajna eliptična mrlja sa sjajnim središtem. Nikakvi detalji se ne mogu vidjeti na njenoj površini. Galaksija se lako uočava zbog prividne sjaja od + 10.1 magnituda.

## Note i reference 
## Vanjski linkovi 
Skica M84 

Kategorija:Djevica (sazviježđe)
Kategorija:Messierov katalog
Kategorija:Astronomski objekti otkriveni 1781.
Kategorija:Eliptične galaksije
Džamija u Logu pod Mangartom

mini|Pripadnici 4. bošnjačkog regimenta ispred džamije
mini|Džamija u Logu pod Mangartom
mini|Džamija i harem
**Džamija u Logu pod Mangartom** bila je džamija koju su 1916. godine sagradili Bošnjaci  u slovenskom naselju Log pod Mangartom. Poznata je kao prva džamija koja je izgrađena na prostoru današnje Slovenije.

## Historija 
Kada se 1915. godine otvorio Soški front između Austrougarske i Italije na području današnje zapadne Slovenije, na ove su prostore došle brojne bosanskohercegovačke jedinice u sklopu austrougarske vojske, koje su važile za elitne trupe. Tako je u alpsko selo Log pod Mangartom 1916. došao Četvrti bošnjački regiment, koji je u jesen iste godine sagradio džamiju. Nakon završetka rata, Bošnjaci su se preko Vršiča povukli do Ljubljane. Džamija je nakon rata srušena, a pretpostavlja se da su je srušili Italijani. Danas postoji samo šest fotografija ove džamije.

Dok je Jožef Školč bio slovenski ministar za kulturu, urađen je projekat za rekonstrukciju džamije, ali se on nikada nije realizirao.

U blizini džamije i danas se nalazi mezarje gdje su ukopana 102 Bošnjaka. Prvobitno na mezarovima su se nalazili nišani, da bi ih neko nakon rata zamijenio križevima. Međutim 18. augusta 2007. križevi su ponovo zamjenjeni nišanima.
Također je i u naselju Most na Soči postojao mesdžid kojeg su sagradili Bošnjaci iz 6. bosanskohercegovačkog streljačkog bataljona.

## Galerija 

Mošeja-Log pod Mangartom3.jpg

## Također pogledajte 
* Bošnjački regiment
* Prva bošnjačka regimenta
* Druga bošnjačka regimenta
* Treća bošnjačka regimenta
* Četvrta bošnjačka regimenta
* Die Bosniaken kommen
* Elez Dervišević

## Reference 
## Vanjski linkovi 
* Džamija u Logu pod Mangartom, islamska-zajednica.si
* Džamija u Logu pod Mangartom, logpodmangartom.si

Kategorija:Džamije u Sloveniji
Kategorija:Bošnjaci
Kategorija:1916. u arhitekturi
Kategorija:Prvi svjetski rat
Skup Virgo

**Skup Virgo** je grozd galaksija na udaljenosti od oko 59 miliona svjetlosnih godina (18 miliona parseka) u sazviježđu Djevica. Grozd se sastoji od oko 1.300, možda i 2.000 galaksija i čini središte Lokalnog Superjata. Naša Lokalna Grupa se nalazi na vanjskoj ivici Lokalnog Superjata. Masa Skupa Virgo je procijenjena na 1.2 masa našeg Sunca. Prečnik Skupa Virgo je oko 7.2 miliona svjetlosnih godina.

Sjajnije galaksije u skupu otkrio je još Charles Messier sredinom XVIII vijeka. Prva otkrivena galaksija je bila M49. Messier je kasnije otkrio i M87, dominantnu galaksiju skupa. Zbog svog slabog teleskopa, Messier nije uspio otkriti pravu prirodu galaksija nego ih je smatrao mrljama bez zvijezda. Da se radi o drugim galaksijama, shvatilo se tek u 20-im godina XX vijeka.

Skup je po sastavu heterogena mješavina eliptičnih i spiralnih galaksija. Od 2004. godine se vjeruje se da su spiralne galaksije raspoređene u duguljastom vlaknu, oko 4 puta dužem nego širem, koji se proteže duž vizurne linije iz Mliječnog puta. Eliptične galaksije su više grupisane u centru skupa.

Skup se može podjeliti na bar tri podgrupe. Svaka od tih podgrupa centrirana je na galaksijama M87, M86 i M49. Dominantna podgrupa je ona od M87, s oko 10 sunčevih masa, što je za jedan red veličine više od ostalih podgrupa.

Veliku masu skupa otkrivaju i neobično velike brzine mnogih galaksija. Neke se kreću čak 1,600&nbsp;km/s u odnosu na središte skupa.

Skup Virgo nalazi se unutar Lokalnog superjata, i njegov gravitacioni uticaj usporava okolne galaksije. Velika masa skupa utiče na usporavanje udaljavanja Lokalne grupe za gotovo 10%.

## Značajniji članovi Skupa Virgo 
* M49
* M58
* M59
* M60
* M61
* M84
* M86
* M87
* M89
* M90
* M91
* M99
* M100
* NGC 4365
* NGC 4535

## Također pogledajte 
* Markarjanov lanac
* Skup Eridan
* Skup Fornaks

## Note i reference 
## Vanjski linkovi 
* Karta Skupa Virgo za astronome amatere

Kategorija:Galaktička jata
Kategorija:Djevica (sazviježđe)
Rakovica (maglina)

**Rakova maglina** (također poznata kao **Messier 1**, **M1**, **NGC 1952** i **Taurus A**) je ostatak supernove iz 1054. godine u sazviježđu Bika. Maglinu je prvi posmatrao John Bevis 1731. godine, a 1758. godine Charles Messier uvrstio je kao prvi objekt u svoj katalog (Messierov katalog).

## Porijeklo 
Maglina je nastala kada je 4. jula 1054. godine eksplodirala supernova u sazviježđu Bika. Njenu pojavu su zabilježili kineski i arapski astronomi istovremeno. Kineski astronomi opisali su supernovu kao 4 puta sjajniju od Venere što znači da je imala prividnu magnitudu od -6. Supernova je bila 23 dana vidljiva po danu i još 653 dana po noći. Prema tim podacima pretpostavlja se da je SN 1054 (oznaka te supernove) bila Tip-2 supernova. Vjeruje se da je masa zvijezde koja je eksplodirala u SN 1054 bila između 8 i 12 sunčevih masa.

Zahvaljujući posmatranjima astronoma s Bliskog i Dalekog istoka ova maglica je bila prvi posmatrani astronomski objekt prepoznat kao supernova.

mini|lijevo|240px|M1, Rakova maglina snimljena 80 mm teleskopom
Prvi radiovalovi iz M1 otkriveni su 1949. godine. X-zraci otkriveni su 1963. godine, a pravo iznenađenje je bilo otkrivanje pravilnih pulseva elektromagnetskog zračenja iz središta. U početku su naučnici mislili da se radi o vanzemaljskoj civilizaciji. Dodatna istraživanja potvrdila su postojanje pulsara 1968. godine.

Vjeruje se da je pulsar u M1 tijelo prečnika 28–30&nbsp;km  koje svake 33 milisekunde odašilje puls zračenja. Period pulsiranja se polahko usporava zbog interakcije magnetnog polja s okolnom materijom. Danas se zna da su pulsari brzo rotirajuće neutronske zvijezde koje imaju snažna magnetna polja iz kojih u dva smjera probija tanka zraka zračenja.

Zbog zračenja i blizine ekpliptike, M1 se često koristi prilikom okultacija. Tako je otkriveno da Titan ima atmosferu debelu 880&nbsp;km.

## Također pogledajte 
* Novi opći katalog

## Note i reference 
Kategorija:Bik (sazviježđe)
Kategorija:Messierov katalog
Kategorija:Astronomski objekti otkriveni 1731.
Somalijski divlji magarac

**Somalijski divlji magarac** (lat. *Equus africanus somaliensis*) je podvrsta afričkog divljeg magarca. Pronađen je u području južnog Crvenog mora u Eritreji, regiji Afar u Etiopiji i Somaliji. Noge somalijskog divljeg magarca imaju horizontalne crne pruge, slične onima kod zebre.

## Zatočeništvo 
mini|lijevo|Dva somalijska divlja magarca u zoološkom vrtu u Ujedinjenom Kraljevstvu
Širom svijeta oko 150 magaraca živi u zoološkim vrtovima. Jedan od vodećih zooloških vrtova za uzgajanje ovog rijetkog magarca je Zoološki vrt u Baselu, Švicarska. Od 1970. godine, 35 somalijskih divljih magaraca je rođeno u Baselu, te je ovaj zoološki vrt septembra 2009. godine imao ukupno četiri odrasla magarca i njihovu mladunčad. Magarci koji žive u Italiji su tipično potomci somalijskog divljeg magarca, za razliku od magaraca koji žive u drugim evropskim zemljama, a koji su uglavnom potomci nubijskog divljeg magarca.

## Vanjski linkovi 
* Somalijski divlji magarac u Zoološkom vrtu St. Louis
* What's the Zoo to do with its wild ass problem?   St. Louis Post-Dispatch, Accessed November 6, 2008
* Somalijski divlji magarac u Al Wabra Wildlife Preserve
* Moehlman, P.D. (ed). 2002. *Equids: Zebras, Asses, and Horses: Status Survey and Conservation Action Plan*. IUCN/SCC Equid Specialist Group, IUCN (The World Conservation Union), Gland Switzerland and Cambridge

## Reference 
Kategorija:Magarci
Nogometna reprezentacija Bosne i Hercegovine U-19

**Nogometna U19 reprezentacija Bosne i Hercegovine** je nogometna selekcija Bosne i Hercegovine do 19 godina, pod kontrolom Nogometnog/Fudbalskog saveza Bosne i Hercegovine.

## UEFA U19 Kvalifikacije 
## Također pogledajte 
* Svjetsko prvenstvo u nogometu
* Evropsko prvenstvo u nogometu
* Nogometna reprezentacija Bosne i Hercegovine
* Nogometna U21 reprezentacija Bosne i Hercegovine
* Nogometna U17 reprezentacija Bosne i Hercegovine
* Ženska nogometna reprezentacija Bosne i Hercegovine
* Spisak bosanskohercegovačkih nogometaša koji su igrali za drugu nogometnu reprezentaciju

## Vanjski linkovi 
* U19 reprezentacija na oficijelnoj stranici N/FS BiH

Kategorija:Nogomet u Bosni i Hercegovini
Markarjanov lanac

mini|desno|400px|Markarjanov lanac
**Markarjanov lanac** je niz Galaksija u središtu skupa Virgo. Naziv "lanac" je dobio zbog toga što su, gledano iz naše perspektive, galaksije poredane u luku. Lanac je ime dobio po armenskom astrofizičaru Markarjanu koji je prvi uočio neobičan raspored galaksija 1960. godine.

Sedam galaksija u lancu imaju sličan smjer i brzinu kretanja ali je njihov poredak slučajan i nastao je kao posljedica perspektive.

Približna lokacija Markarjanovog lanca je RA 12h27m, DEC +13°10'.

### Popis galaksija koje čine Markarjanov lanac
*Messier 84
*Messier 86
*NGC 4477
*NGC 4473
*NGC 4461
*NGC 4458
*NGC 4438
*NGC 4435

## Note i reference 
## Vanjski linkovi 
* Slika lanca s nazivima galaksija
* cloudynights.com - Markarian's Chain 

Kategorija:Galaktička jata
Kategorija:Astronomski objekti
Messier 109

**Messier 109** (poznata i kao **M109**, **NGC 3992**, **IRAS 11549+5339**, **MCG 9-20-44**, **PGC 37617** i **UGC 6937**) jest prečkasta spiralna galaksija udaljena približno 83,5 ± 24 miliona sg od Zemlje i locirana u sazviježđu Veliki medvjed. Najveći prečnik je 7,50 (105.000 sg), a najmanji 4,4 ugaonih minuta (62.000 sg).

Galaksiju je otkrio Pierre Méchain 12. marta 1781.

## Amaterska posmatranja 
Gledano 200&nbsp;mm teleskopom M109 nije naročito zanimljiva. Vidi se tek kao veoma tamna elipsasta mrlja.

## Najbliži NGC/IC objekti 
Sljedeći spisak sadrži deset najbližih NGC/IC objekata.

## Galerija 

Datoteka:Messier object 109.jpg|Spiralna galaksija Messier 109
Datoteka:M109HunterWilson09.jpg|Amaterska slika Messier-a 109

## Također pogledajte 
* Novi opći katalog
* Spisak NGC objekata
* Spisak galaksija

## Bilješke 
*  Prividna magnituda od 9,8 – Apsolutna magnituda: *M = m - 5 ((log10 DL) - 1)*, gdje je *m=9,8* i *DL=14,8 * 106*.
*  7,50 ugaonih minuta – *S = A * D * 0,000291 * P*, gdje je *A=7,50*, *D=14,8* i *P = 3,2616*.
*  Bazirano na euklidsku udaljenost.

## Reference 
## Literatura 
*  
*  
*  
  
## Vanjski linkovi 
### NGC 3992 
*  NGC 3992 na Aladin pregledaču
### NGC katalog 
*  Interaktivni NGC Online Katalog
*  Astronomska baza podataka SIMBAD
*  NGC katalog na Messier45.com 
*  NGC/IC projekt
*  NGC2000 na NASA sajtu 
*  NGC na *The Night Sky Atlas* sajtu

Kategorija:Veliki medvjed (sazviježđe)
Kategorija:Messierov katalog
Kategorija:IRAS objekti
Kategorija:MCG objekti
Kategorija:NGC objekti
Kategorija:PGC objekti
Kategorija:UGC objekti
Kategorija:Prečkaste spiralne galaksije
Kategorija:Astronomski objekti otkriveni 1781.
Messier 108

**Messier 108** (poznata i kao **M108**, **NGC 3556**, **IRAS 11085+5556**, **MCG 9-18-98**, **PGC 34030** i **UGC 6225**) jest spiralna galaksija udaljena približno 46 miliona s. g. od Zemlje i locirana u sazviježđu Veliki medvjed. Galaksiju je otkrio Pierre Méchain 16. februara 1781, nekoliko dana nakon M97 i mjesec prije M109. Oba objekta posmatrao je i Charles Messier kada je određivao položaj M97, ali, navodno, nije našao priliku odrediti položaj tih objekata. Messier je M108 zapisao kao 98. objekt kataloga u probnoj verziji kataloga. Kasnije je, navodno, odredio tačan položaj tih objekata i rukom ih dodao u svoj primjerak kataloga. Objekt je konačno u Messierov katalog dodao Owen Gingerich 1953. Ova galaksija je izolovani član jata Veliki medvjed.

## Karakteristike 
M108 je na udaljenosti 46 miliona s. g. Prečnik joj je otprilike 115.000 s. g. i 15% je veća od naše galaksije. Ukupni sjaj M108 ravan je ukupnom sjaju našeg Mliječnog puta.

Galaksija nam je okrenuta ivicom, pa je vidljiv disk prašine i plina. Zanimljivo je da galaksija nema nikakvo središnje ispupčenje ni jezgru. Sve što je vidljivo je disk prošaran plinom i prašinom s nekoliko H II regija i mladih otvorenih jata.

SN1969B je dosad jedina supernova zabilježena u toj galaksiji. Dostigla je maksimalni sjaj od + 13.9 magnituda 23. januara 1969.

Masa supermasivne crne rupe, koja je u centru ove galaksije, procijenjena je na 24 miliona masa Sunca.

## Amaterska posmatranja 
U 200&nbsp;mm teleskopu M108 je tamna galaksija, vidljiva samo skrenutim pogledom. Duga je oko 3' i široka oko 1'. U blizini jezgre nazire se slabašna zvijezda (koja pripada našoj galaksiji).

## Najbliži NGC/IC objekti 
Sljedeći spisak sadrži deset najbližih NGC/IC objekata.

## Također pogledajte 
* Novi opći katalog
* Spisak NGC objekata
* Spisak galaksija

## Bilješke 
*  Prividna magnituda od 10,0 – Apsolutna magnituda: *M = m - 5 ((log10 DL) - 1)*, gdje je *m=10,0* i *DL=9,9 * 106*.
*  8,60 ugaonih minuta – *S = A * D * 0,000291 * P*, gdje je *A=8,60*, *D=9,9* i *P = 3,2616*.
*  Bazirano na euklidsku udaljenost.
## Reference 

## Literatura 
*  
*  
*  
  
## Vanjski linkovi 
### NGC 3556 
*  NGC 3556 na Aladin pregledaču
### NGC katalog 
*  Interaktivni NGC Online Katalog
*  Astronomska baza podataka SIMBAD
*  NGC katalog na Messier45.com 
*  NGC/IC projekt
*  NGC2000 na NASA sajtu 
*  NGC na *The Night Sky Atlas* sajtu

Kategorija:Veliki medvjed (sazviježđe)
Kategorija:Messierov katalog
Kategorija:IRAS objekti
Kategorija:MCG objekti
Kategorija:NGC objekti
Kategorija:PGC objekti
Kategorija:UGC objekti
Kategorija:Spiralne galaksije
Kategorija:Astronomski objekti otkriveni 1781.
Messier 110

**Messier 110** (poznata i kao **M110**, **NGC 205**, **IRAS 00376+4124**, **MCG 7-2-14**, **PGC 2429** i **UGC 426**) jest patuljasta eliptična galaksija, locirana u sazviježđu Andromeda.

Ovo je posljednji objekt u Messierovom katalogu. Charles Messier otkrio ga je 10. augusta 1773, ali ga nikad nije zabilježio i unio u katalog.

## Karakteristike 
M110 je patuljasta eliptična galaksija i, zajedno s M32, satelit galaksije Andromeda. Ima prečnik 7900 s. g, na istoj je udaljenosti kao i M31, otprilike 2,5 miliona svjetlosnih godina. Neobična je u odnosu na ostale eliptične galaksije jer ima oblake prašine i plina pored središta.

## Amaterska posmatranja 
M110 moguće je uočiti kao tamniju, ali veliku mrlju sjeverno od M31. Na malim povećanjima moguće je vidjeti sve tri galaksije u istom vidnom polju. Pod tamnim nebom u 200&nbsp;mm teleskopu M110 je sjajan elipsasti oblak sa sjajnom jezgrom.

## Najbliži NGC/IC objekti 
Sljedeći spisak sadrži deset najbližih NGC/IC objekata.

[mini|desno|M110 ([2MASS/UMass/IPAC-Caltech/NASA/NSF)]]

## Također pogledajte 
* Novi opći katalog
* Spisak NGC objekata
* Spisak galaksija

## Bilješke 
*  Bazirano na euklidsku udaljenost.
## Reference 

## Literatura 
*  
*  
*  
  
## Vanjski linkovi 
### NGC 205 
*  NGC 205 na Aladin pregledaču
### NGC katalog 
*  Interaktivni NGC Online Katalog
*  Astronomska baza podataka SIMBAD
*  NGC katalog na Messier45.com 
*  NGC/IC projekt
*  NGC2000 na NASA sajtu 
*  NGC na *The Night Sky Atlas* sajtu

Kategorija:Andromeda (sazviježđe)
Kategorija:Eliptične galaksije
Kategorija:Messierov katalog
Kategorija:IRAS objekti
Kategorija:MCG objekti
Kategorija:NGC objekti
Kategorija:PGC objekti
Kategorija:UGC objekti
Kategorija:Astronomski objekti otkriveni 1773.
Kategorija:LEDA objekti
Piljužići (Donji Vakuf)

**Piljužići** su naseljeno mjesto u općini Donji Vakuf, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Donji Vakuf
Imnos eis tin Eleftherian

**Ýmnos eis tin Eleftherían** (bos. *Himna slobodi*) je nacionalna himna Grčke i Kipra. Tekst himne napisao je Dionýsios Solomós 1823. godine, dok je muziku komponovao Nikolaos Mantzaros. Sastoji se iz 158 stihova. Godine 1865., prve tri strofe, a kasnije samo prve dvije, su zvanično postale državna himna Grčke. Od 1966. godine, ova himna se koristi i kao himna Kipra.

## Tekst himne 
## Također pogledajte 
## Reference 
Kategorija:Kipar
Kategorija:Grčka
Kategorija:Državne himne
Republika Mađarska

* Republika Mađarska (1946–1949), država koja je postojala u periodu od 1946. do 1949. godine
* Mađarska, država kojoj je službeni naziv bio Republika Mađarska od 1989. do 2012. godine

## Reference 
## Vanjski linkovi
Spolno prenosiva bolest

**Spolno prenosiva bolest** (spolna bolest, spolna infekcija ili venerična bolest) je zarazna bolest koja se prenosi izravnim spolnim kontaktom sa zaražene na zdravu osobu. Spolne bolesti obuhvataju pedesetak bolesti i sindroma, uzrokuju ih mikroorganizmi, bakterije i virusi, a prenose se uglavnom razmjenom tjelesnih tekućina (sjemenom,  vaginalnom tekućinom i krvlju). Neke od spolnih bolesti prenose se i poljupcem, poput herpesa, humanog papiloma virusa (HPV), a ni pravilno korištenje kondoma tokom vaginalnog ili analnog odnosa ne smanjuje opasnost od tih bolesti. Također i kod oralnog seksa postoji mogućnost od prenosa spolnih infekcija.
mini|Američki propagandni poster usmjeren na vojnike iz Drugog svjetskog rata apelirao je na njihov patriotizam pozivajući ih da se zaštite. Tekst na dnu postera glasi: "Ne možete pobijediti Sile osovine ako dobijete STD".

## Tipovi spolnih bolesti i njihovi patogeni uzročnici 
### Bakterijske bolesti 
* Klamidija (*Chlamydia trachomatis*)
* *Gardnerella vaginalis* 
* Gonoreja (*Neisseria gonorrhoeae*)
* Sifilis (*Treponema pallidum*)
* Granuloma venereum  (*Granuloma inguinale*  ili *Calymmatobacterium granulomatis*)
* Lymphogranuloma ingvinale (*Lymphogranuloma venereum * LGV) (*Chlamydia trachomatis*  serotipovi L1, L2 i L3)
* Meki čankir (*Haemophilus ducreyi*) 
* Mikoplazme (*Ureaplasma urealyticum*  i *Mycoplasma hominis*)

### Virusne bolesti 
* Hepatitis (HAV, HBV, HCV, HDV, HEV)
* Sida ili AIDS (HIV)
* Humani papiloma virus (HPV)
* Genitalni herpes (tip HSV 1 i tip HSV 2)

### Paraziti 
*Stidne uši (*Phthirus pubis*)
*Svrab (*Sarcoptes scabiei*)

### Gljivice 
* Kandidijaze (*Candida albicans*, *Candida glabrata*)

### Protozoe 
* Trihomonijaza (*Trichomonas vaginalis*)

## Reference 
## Vanjski linkovi 
* 
* CDC Sexually Transmitted Diseases Treatment Guidelines, 2010
* STD photo library  at Dermnet
* UNFPA: Breaking the Cycle of Sexually Transmitted Infections at UNFPA
* STDs In Color: Sexually Transmitted Disease Facts and Photos
* CDC: Sexually transmitted diseases in the U.S.
* STI Watch: World Health Organization 

Kategorija:Medicina
Kategorija:Zarazne bolesti
Kategorija:Spolno prenosive bolesti
Kategorija:Prenos bolesti
Uppsala

**Uppsala** je grad u Švedskoj u pokrajini Uppland, 70&nbsp;km sjeverno od glavnog grada Stockholma. Uppsala ima oko 140.000 stanovnika, pa je po stanovništvu četvrti najveći grad u Švedskoj. Uppsala je glavni grad u županiji Uppsala län. U Uppsali postoji najstariji univerzitet u Skandinaviji, koji je osnovan 1477. godine. Uppsala je također središte Švedske crkve od 1164. godine i ima najveću katedralu u Skandinaviji.

## Reference 
## Vanjski linkovi 
Službena stranica 

Kategorija:U začetku, Geografija
Kategorija:Gradovi u Švedskoj
*
Stratifikacija

**Stratifikacija** općenito označava taloženje slojeva i koristi se se u različitim područjima, sa različitim značenjima, kao na primjer:

* stratifikacija (arheologija)
* stratifikacija (sociologija)
* stratifikacija (botanika)
* stratifikacija (geologija)
* stratifikacija (voda)
* stratifikacija (informatika)
* stratifikacija (matematika)
* stratifikacija (medicina)
* stratifikacija (muzika)
* stratifikacija (ekologija)
* stratifikacija (fizika)
* stratifikacija (epidemiologija)
Energija raspada

**Energija raspada** je energija koja se otpušta pri radioaktivnom raspadu. Radioaktivni raspad je proces pri kojem nestabilni atomski nuklidi gube energiju putem emitiranja ionizirajućih čestica i radijacijom. Ovaj raspad ili gubitak energije rezultira da se atom jedne vrste, koji se naziva roditeljski nuklid, transformira u atom druge vrste, zvani *kćerka nuklid*.

## Izračun raspada
Razlika u energijama između reaktanata se često označava kao *Q*:

Q = (\text{Kineticka energija})_{\text{nakon}} - (\text{Kineticka energija})_{\text{prije}}\,\!
Q = ((\text{Ostatak mase})_{\text{nakon}} \times c^2) - ((\text{Ostatak mase})_{\text{prije}} \times c^2)\,\!

Energija raspada se obično izražava u jedinicama energije **MeV** (mega elektronvolt) ili **KeV** (hiljada elektronvolta).

Vrste radioaktivnog raspada uključuju
* gama raspad
* beta raspad (energija raspada je podijeljena na emitiranje elektrona i neutrina koji se emitiraju u isto vrijeme)
* alfa raspad

Energija raspada je razlika u masama *dm* između roditeljskih i kćerinskih atoma i čestica. Jednaka je energiji radijacije *E*. Ako je *A* radioaktivna aktivnost, npr. broj atoma koji se transformiraju u jedinici vremena, *M* molarna masa, slijedi da je snaga radijacije *W* jednaka:
W = dm \times \left ( \frac{A}{M} \right )\,\!
ili
W = E \times \left ( \frac{A}{M} \right )\,\!

Primjer: 60Co se raspada na 60Ni. Razlika u masama *dm* je 0.003u. Energija radijacije je otprilike 2,8 MeV. Molarna masa je 59,93. Poluvrijeme *T* od 5,7 godina odgovara aktivnosti A=(N*(-ln(2)))/T, gdje je  N broj atoma po molu. Po tom izračunu, snaga radijacije za 60Co je 17.9 W/g.

Snaga radijacije izražena u *W/g* za neke izotope:
: 60Co: 17.9
: 238Pu: 0.57
: 137Cs: 0.6
: 241Am: 0.1
: 210Po: 140 (T=136 dana)
: 90Sr: 0.9

## Reference
**Radioactivity Radionuclides Radiation*, Joseph Magill i Jean Galy, Springer Verlag, 2005

## Vanjski linkovi
*Univerzitet u Waterloou

Kategorija:Nuklearna fizika
Grnčarija

mini|Grnčarica pri radu
mini|Grnčar pri radu
**Grnčarija** je umijeće proizvodnje keramičkih posuda od gline i jedno je od prvih zanata koji su se pojavili sa nastankom ljudske kulture. Postupak se vrši oblikovanjem vlažne gline uz pomoć priprostijeg ručnog grnčarskog kola (točka), ili masnije gline uz upotrebu mnogo bržeg nožnog grnčarskog kola.

Ručno kolo ne zahtijeva preveliko majstorstvo, ali je postupak izrade puno duži. Nakon što bi se oblikovalo dno na plohi kola, stijenke posude bi se dograđivale spiralnim nanošenjem valjušaka koji se zasebno izrađuju. Isto tako je ručno kolo pogodno za izradu velikih posuda. Nožno kolo zahtijeva veće majstorstvo, jer se dno i stijenka posude izvlače od jednog komada gline.

Kada bi se posuda oblikovala, sljedeća faza u proizvodnji je njeno ukrašavanje linijama nekim oštrim predmetom ili otiscima u mehku površinu. Ovi ukrasi kasnije se mogu bojati nanošenjem boje kistom, nakon čega bi se sušili na zraku. U završnoj fazi osušeno posuđe išlo bi na pečenje na otvorenoj vatri ili u posebne zatvorene grnčarske peći na temperaturama od 800 do 1000 stepeni Celzijusa. U slučaju pocakljivanja u otopinama metalnih oksida, postupak pečenja treba ponoviti na temperaturama iznad 900 stepeni Celzijusa.

Najčešći grnčarski proizvodi su lonci, šolje, čaše i slični predmeti koji danas sve više imaju dekorativnu namjenu, iako se polahko vraćaju u upotrebu jer su nove glazure (cakline) mnogo sigurnije za upotrebu stoga što ne ispuštaju olovo.

Najstarije do sada poznate keramičke posude stare su oko 18.000 godina, a dolaze iz Kine.

Keramika se tradicionalno dijeli na tri vrste: zemljano posuđe, kameno posuđe i porcelan. Sva tri mogu biti glazirana i neglazirana. Sve se također može ukrasiti raznim tehnikama. U mnogim primjerima grupa kojoj komad pripada je odmah vizualno uočljiva, ali to nije uvijek slučaj; na primjer posuđe od frita ne koristi glinu ili je ima malo, pa spada van ovih grupa. Historijska grnčarija svih ovih vrsta često se grupiše ili kao "fina" roba, relativno skupa i kvalitetno rađena, koja slijedi estetski ukus dotične kulture, ili alternativno kao "grubi", "popularni", "narodni" ili "seoski" proizvodi, uglavnom neukrašeni, ili jednostavno tako, a često i manje kvalitetni.

Kuhanje u grnčariji postalo je manje popularno kada su metalne posude postale dostupne, ali se još uvijek koristi za jela koja imaju koristi od kvaliteta grnčarije za kuhanje, obično sporog kuhanja u pećnici, kao što su biryani, cassoulet, daube, tagine, jollof riža, kedjenou, cazuela i vrste pečenog graha.
[desno|mini|[Kineski izvozni porcelan|Kineski izvozni servis porculana iz 18. stoljeća, za američko tržište]]

## Također pogledajte 
* Art and Crafts
## Reference 
## Vanjski linkovi 
* Stari zanati: Grnčarija (AgroTV - Zvanični kanal)

Kategorija:Umjetnost
Kategorija:Zanati
Snuker "šestica"

mini|desno|250px|Početni položaj kugli
**Snuker "šestica"** je bilijarska igra zasnovana na snukeru, ali sa samo šest crvenih kugli, za razliku od standardnih 15. Sva su druga pravila ista (uključujući i veličinu stola), što znači da faulovi u ovoj varijanti znatnije utječu na ukupni rezultat. Ovaj format uveden je zbog kraćih frejmova (manji broj crvenih). Razmatraju se i još neki formati. Jimmy White rekao je da bi ovaj format mogao biti način da se poveća popularnost igre. Ali Carter izjavio je da bi i on bio zainteresiran da igra ovu varijantu snukera.

Prvi međunarodni turnir u "šestici" održan je u julu 2008. Pobjednik je bio Ricky Walden, koji je u finalu porazio Stuarta Binghama. Tokom Svjetskog prvenstva 2009. održan je i turnir u "šestici" kao sporedno takmičenje (igrao se samo jedan frejm po nokaut-sistemu). U finalu je veteran Tony Knowles pobijedio 13-ogodišnjeg Rossa Muira. Prvo svjetsko prvenstvo u "šestici" održano je od 15. do 18. decembra 2009. u Irskoj. U finalu je Mark Davis pobijedio Marka Williamsa, postavši tako prvi svjetski prvak u ovoj varijanti snukera.

## Reference 
Kategorija:Snuker
Snuker plus

mini|desno|250px|Početni položaj kugli u snukeru plus
**Snuker plus** je bilijarska igra zasnovana na snukeru. Kreirao ju je Joe Davis, koji je originalnom setu kugla dodao još dvije obojene kugle: narančastu (vrijednu osam poena) i ljubičastu (deset poena). Ideja je bila da se maksimalni brejk poveća sa 147 na 210 (ili 221 u slučaju tzv. slobodne kugle) te da se pokuša spriječiti neprivlačna defanzivna igra i tako privuče veći broj publike. Na kraju frejma, tj. nakon što se ubaci šest standardnih obojenih kugli po zadanom redoslijedu, nakon njih bi bile ubačene narančasta, pa ljubičasta. Ako frejm završi neriješenim rezultatom, ljubičasta bi bila postavljena na mjesto crne kugle. 

Igra je predstavljena javnosti 26. oktobra 1959. u Londonu. Ova varijanta nije uspjela zaživjeti, a kao jedan od razloga za to navodi se činjenica da dodatne dvije kugle nisu bile dostupne kod glavnih proizvođača kugli.

## Reference 
Kategorija:Snuker
Messier 107

**Messier 107** (**M107** ili **NGC 6171**) jest kuglasto zvjezdano jato locirano u sazviježđu Zmijonosac. Prvo otkriće napravio je Pierre Méchain u aprilu 1782. i vjerovatno je posljednji otkriveni objekt iz Messierovog kataloga.

## Literatura 
*  
*  
*  
  
## Vanjski linkovi 
* SEDS Messier pages: Messier 107 
* Messier 107, Galactic Globular Clusters Database page
* http://www.eso.org/public/germany/videos/eso1048a/ (Zoom auf M 107)
### NGC 6171 
*  NGC 6171 na Aladin pregledaču
### NGC katalog 
*  Interaktivni NGC Online Katalog
*  Astronomska baza podataka SIMBAD
*  NGC katalog na Messier45.com 
*  NGC/IC projekt
*  NGC2000 na NASA sajtu 
*  NGC na *The Night Sky Atlas* sajtu

Kategorija:Kuglasta zvjezdana jata
Kategorija:Messierov katalog
Kategorija:NGC objekti
Kategorija:Zmijonosac (sazviježđe)
Kategorija:Astronomski objekti otkriveni 1782.
Brazilski snuker

mini|desno|250px|Početni položaj kugli
**Brazilski snuker** (brazilski portugalski *Sinuca brasileira* ili samo *sinuca*) jest bilijarska igra zasnovana na snukeru, ali samo s jednom crvenom kuglom umjesto standardnih 15. Igra se gotovo isključivo u Brazilu i malo je poznat izvan njega.

## Pravila 
Vrijednost kugli ista je kao u standardnom snukeru (crvena = 1, žuta = 2, zelena = 3, smeđa = 4, plava = 5, ružičasta = 6 i crna = 7 poena).

Obojene kugle smještene su na njihovim standardnim mjestima, a preostala crvena kugla na polovini je razmaka između ružičaste kugle i desne ivice stola. Početni udarac izvodi se bilo gdje u okviru tzv. *D*-a, a mora biti izveden tako da crvena kugla bude dodirnuta, ali ne smije biti ubačena, niti protivnik smije biti snukerovan.

Igrač koji je na potezu ima izbor da gađa ili kuglu s najnižom vrijednošću (*slobodni udarac*) ili bilo koju drugu kuglu (*kazneni udarac*). Ako odabere slobodni udarac, mora izvesti još jedan nakon kojeg slobodna kugla ostaje van igre. U tom drugom udarcu može se gađati bilo koja kugla i ona se vrati na sto nakon što bude ubačena. U slučaju da neki od ova dva udarca bude promašen, protivnik preuzima red. Međutim, ako se igrač odluči za kazneni udarac, kaznena kugla vraća se na sto i sljedeći udarac **mora** biti slobodni. Za razliku od slobodnog, promašaj kaznenog udarca jest faul.

Kad igrač napravi bilo koji faul, protivnik dobija sedam poena. Sva ostala pravila ista su kao u snukeru, s tim da su "vozići", odbijanja i ostali kombinirani udarci automatski ilegalni jer su sve kugle različitih boja.

## Reference 
Kategorija:Snuker
Prvi bosanskohercegovački pješadijski regiment

**Prvi bosanskohercegovački pješadijski regiment** poznatiji pod nazivom **"Prva bošnjačka regimenta"** bila je jedna od bosanskohercegovačkih regimenti u austrougarskoj vojsci.

## Historija
Regimenta je osnovana 1894. godine u Sarajevu. Imala je četiri bataljona, od kojih je 1, 2. i 4. bataljon odlazio u garnizonski grad Beč, dok je 3. bataljon ostajao u glavnom gradu svog okruga. Ova regimenta je u toku rata dobila 20 zlatnih medalja za hrabrost.

## Organizacija
***Prva bošnjačka regimenta**
:Osnovana: 1894. godine
:Nacionalnost: 94% Bošnjaci - 6% ostali 
:Okrug: Sarajevo
:Garnizon: Beč
:Štab, I, II. i III Bataljon: Beč *"Wien II. Bez. Engerthstrasse 226"*, *"Wiener Neustadt"*
:III Bataljon: Sarajevo
:Komadant: Carl von Stöhr
:Oficiri:  Emil Greger - *"Pukovnik"* 
:::Rudolf Knezić - *"Pukovnik"* 
:::Philipp von le Beau - *"Pukovnik"* 
:::Ludwig Rath - *"Major"*
:::Karl Kortan - *"Major"*
:::Ernst Burel - *"Major"*
:::Franz Markowski - *"Major"*
:::Josef Kosanović - *"Major"*

## Također pogledajte
* Bošnjački regiment
* Druga bošnjačka regimenta
* Treća bošnjačka regimenta
* Četvrta bošnjačka regimenta
* Die Bosniaken kommen
* Džamija u Logu pod Mangartom
* Elez Dervišević

## Reference 
* *Die Bosniaken kommen* - Elitne trupe u k.u.k armiji 1879-1918, Werner Schachinger, 

Kategorija:Prvi svjetski rat
Kategorija:Bošnjaci